Dyrenes karneval
Store norske leksikon,Kunst og estetikk,Musikk,Klassisk musikk,Den klassiske musikkens historie,Klassisk musikk på 1800-tallet,Internasjonale klassiske komponister og verker på 1800-tallet
Dyrenes karneval er et kammermusikkverk av Camille Saint-Saëns for to klaver, to fioliner, bratsj, cello, kontrabass, fløyte, klarinett, glassharmonika, xylofon og celesta.
Verket ble komponert i 1886. Det består av 14 satser som beskriver forskjellige dyr. Den mest kjente er Le cygne (Svanen) for cello, som Michel Fokine koreograferte solodansen Svanens død til. Den ble urfremført av Anna Pavlova i St. Petersburg i 1905. Satsene Innledning og løvenes marsj (Introduction et Marche royale du Lion) Høns og haner (Poules et Coqs) Villesler (Hémiones [Animaux véloces])  Skilpadder (Tortures)  Elefanten (L’Eléphanmt)  Kenguruer (Kangourous)  Akvarium (Aquarium) Dyr med lange ører (Personnages longues oreilles)  Gjøken i skogen (Le coucou au fond des bois) Fugler (Volière) Pianister (Pianistes)  Fossiler (Fossiles)  Svanen (Le Cygne)  Finale (Finale) Instrumenter: klaver og strykere.Saint-Saëns skildrer løvens brøl ved å la klaveret bevege seg opp og ned i det dypere registret. Instrumenter: to klaver, fioliner og klarinett.Imitasjonen av høns og haner er svært tydelig i fioliner og klaver. Instrumenter: to klaver.De raske løpene i de to klaverene har noe vilt og urolig over seg. Instrumenter: klaver og strykere.I Dyrenes Karneval danser skilpadden cancan, en dans som egentlig er svært hurtig. Skilpadden danser imidlertid meget langsomt. Instrumenter: kontrabass og klaver.I Dyrenes Karneval danser elefanten en liten vals, men siden det er et stort dyr som danser, kan man høre at valsen er tung, litt treg og langsom. Instrument: klaver.Som kjent er kenguru et dyr som hopper. I musikken kan man høre en liten kenguru som hopper over klaverets tangenter. Instrumenter: fløyte, klaver, strykere og xylofon.Musikken til dette stykket er noe av det mest kjente som Saint-Saëns har skrevet og er blitt anvendt i en mengde filmer. Kjenner man musikken til Harry Potter-filmene, kan man høre at den minner ikke så lite om musikken til «Akvarium». Klaverene illuderer vannet i akvariet, de andre instrumentene forsterker «vann-følelsen». Instrumenter: to fioliner.Fiolinene beveger seg i instrumentets ytterpunkter hva gjelder høye og lave toner – kanskje for å antyde et dyr med lange ører. Instrumenter: klaver og klarinett.Klarinetten imiterer gjøken, klaverets mørke klang kan derimot illudere en mørk og litt dyster skog. Instrumenter: fløyte, strykere og klaver.Strykernes høye og lyse toner i bakgrunden sammen med fløytetonene illuderer fuglenes elegante flukt. Noen fugle-toner kan også høres i klaveret. Instrumenter: to klaver samt strykere.Pianister hører også med blant Saint-Saëns karnevaldyr. I satsen får man ganske enkelt høre pianister som øver seg. Instrumenter: to klaver, strykere, klarinett og xylofon.Satsen inneholder flere kjente barnestykker i forskjellig arrangement. Instrumenter: cello og klaver.Det er ikke vanskelig å forestille seg en hvit svane som glir over vannet med et klaver som illuderer vannets små bølger. Stykket er – ved siden av «Akvarium» – et av Saint-Saëns mest kjente. Instrumenter: to klaver, strykere, fløyte, klarinett og xylofon.Man hører flere av de tidligere stykkene på nytt i finalen. Les mer i Store norske leksikon kammermusikk Camille Saint-Saëns